Hiihtomaajoukkueen naurunaama haluaa patsaan Kankaanpäähän
Torstai 19.2.2015 klo 18.54 Aina iloinen Ristomatti Hakola säväytti Falunin sprintissä. Sijalle yhdeksän päätynyt mies oli Suomen paras.
Ristomatti Hakola oli Falunin MM-sprintin Suomen mestari. (PASI LIESIMAA)
Matias Strandvall ilmoitti Jämijärven SM-kisojen mitalin jälkeen, että Jämin hiihtostadion pitää nimetä hänen mukaansa. Ristomatti Hakola kuittasi välittömästi, että se ei todellakaan onnistu, sillä kyseessä on hänen stadion.- Falunin kisa vahvisti asian. Viimeistään nyt "Matun" nimi otetaan pois ja minun nimi tulee tilalle, Hakola hekotti.Hän oli torstain sprintin paras suomalainen. Mies päätyi sijalle yhdeksän.- Laittaa hymyilyttämään, vaikka päällimmäisenä tunteena on pettymys, kun hävisin välierässä. Mutta tavoitteena oli välierä, ja sen saavutin.Hakola on hiihtomaajoukkueen iloisin heppu, sellainen naurunaama.Aiotko pyytää patsasta kotipaikkakunnallesi Kankaanpäähän MM-menestyksen myötä?- Se tulee vasta kultamitalin jälkeen, Hakola kuittasi. SANTTU SILVENNOINEN, FALUN santtu.silvennoinen@Iltalehti.fi - Suomen suurin uutispalveluilmedia.fi